open-index/open-wikipedia-markdown huggingface dataset:
Madring

**Madring** je pripravovaný motoristický okruh vo Valdebebas, v severnej časti Madridu v Španielsku.

Od roku 2026 sa na ňom bude jazdiť Veľká cena Španielska Formuly 1, ktorá tak po viac ako troch desaťročiach opustí Circuit de Barcelona-Catalunya.

Projekt je súčasťou širšieho plánu mesta Madrid na podporu turizmu, športu a infraštruktúry, pričom zmluva s organizátormi Formuly 1 je podpísaná na obdobie 2026 – 2035.

## História
Myšlienka návratu Formuly 1 do Madridu vznikla v roku 2022, keď začali predbežné rokovania medzi vedením Formuly 1, regionálnou vládou autonómneho spoločenstva Madrid a organizátormi výstaviska IFEMA Madrid.

Madrid už v minulosti hostil Veľkú cenu Španielska na okruhu Jarama (1968 – 1981) a krátko aj na mestskom okruhu Montjuïc v Barcelone.

Dňa 23. januára 2024 bola oficiálne potvrdená dohoda, že od sezóny 2026 sa Veľká cena Španielska bude konať na novom okruhu v hlavnom meste Španielska.

V júli 2024 bol projekt pomenovaný *Madring*, čo symbolicky kombinuje názov mesta „Madrid“ a výraz „ring“, ktorý sa v motoršporte používa pre okruhy (napríklad Nürburgring).

Výstavba začala na jar 2025 s cieľom dokončiť kľúčové časti trate do konca roka 2025, aby sa v roku 2026 mohli uskutočniť prvé testovacie jazdy a homologizácia od FIA.

## Popis trate
Madring je mestský hybridný okruh, čo znamená, že kombinuje trvalo vybudované časti s úsekmi, ktoré vedú po upravených verejných komunikáciách okolo výstaviska IFEMA a v oblasti Valdebebas neďaleko letiska Madrid-Barajas.

Najvýraznejším prvkom trate je klopená zákruta „La Monumental“, pomenovaná na počesť známej madridskej býčej arény Las Ventas. V tejto časti sa nachádza aj veľká tribúna s kapacitou približne 45 000 divákov.

Trať obsahuje kombináciu rýchlych rovín a technických pasáží, pričom prvá zákruta po cieľovej rovinke je miestom očakávaných manévrov predbiehania. Podľa návrhu dizajnérov monoposty Formuly 1 dosiahnu na konci hlavnej rovinky rýchlosť okolo 320 km/h, pričom pri brzdení do prvej zákruty klesne rýchlosť na približne 100 km/h.

## Význam projektu
Projekt Madring je považovaný za jednu z najväčších športových investícií v Španielsku v posledných rokoch.

Očakáva sa, že okruh bude mať výrazný ekonomický a turistický prínos – podľa odhadov by podujatie mohlo prilákať 90 000 až 110 000 návštevníkov počas pretekárskeho víkendu, čo by prinieslo stovky miliónov eur do miestnej ekonomiky.

Vďaka polohe pri výstavisku IFEMA a blízkosti letiska Madrid-Barajas je zabezpečená dobrá dostupnosť pre fanúšikov aj tímy Formuly 1.

## Fakty a údaje
* *Dĺžka trate:* 5 474 m
* *Dĺžka pretekov:* 306,544 km
* *Počet kôl pretekov:* 57
* *Počet zákrut:* 22 (12 vpravo a 10 vľavo)
* *Šírka trate:*
* *Dĺžka najdlhšej rovinky:* 837 m
* *Dĺžka cieľovej rovinky:* 589m
* *Rozdiel medzi štart. a cieľovou čiarou:* 0 m
* *Jazda na plný plyn:*
* *Traťový rekord:*
* *Najrýchlejšie kolo kvalifikácie:*
* *Maximálna rýchlosť:* 340 km/h
* *Prvá GP:* 2026
* *Počet GP:* 0
* *Architekt:* Jarno Zaffelli
* *Kapacita tribún:* 110 000

## Víťazi jednotlivých ročníkov

## Referencie

## Iné projekty

Kategória:Okruhy Formuly 1
Kategória:Šport v Madride
Kategória:Stavby v Madride
Tisovec (hrad)

**Tisovec** (normovaný názov; iné názvy: **Tisovecký hrad** alebo **Tisovský hrad**) je zaniknutá dvojica stredovekých fortifikácií v katastri mesta Tisovec na vrchu Hradová. Prvá písomná zmienka o hrade pochádza z roku 1336. Hrad vystriedal viacero majiteľov. V 15. storočí ho dobyli vojská Jána Jiskru z Brandýsa, neskôr ho kráľ Matej Korvín získal späť. V 16. storočí sa hrad aj s mestom ocitol na čas pod tureckou nadvládou. Koncom 17. storočia ho počas protihabsburských povstaní cisárske vojsko zničilo, aby zabránilo zneužitiu hradu odbojnými šľachticmi. Do súčasnosti sa z neho zachovali len nepatrné ruiny.

## Tisovecký „starý“ hrad
Ruiny tzv. „starého“ hradu sa nachádzajú na vrchole Hradovej. Pozostávajú zo vstupnej cesty vedúcej hrebeňom a južným úbočím Hradovej, brány, polygonálnej veže a opevnenia. Dvojkrídlová dovnútra sa otvárajúca brána s ložiskami pre padajúcu mrežu bola odkrytá v rámci výskumu v roku 1997. Na najvyššom bode sa nachádzajú základy päťuholníkovej veže. jedna z hypotéz o vzniku „starého“ hradu predpokladá jeho výstavbu po tatárskom vpáde v roku 1241, druhá hypotéza predpokladá jeho výstavbu v 15. storočí, keď bol susedný Muráň obsadený vojskom Jána Jiskru z Brandýsa. Pre absenciu ďalších nálezov a stavieb sa predpokladá, že hrad nebol dokončený.

## Tisovecký „nový“ hrad
Druhá zaniknutá fortifikácia sa nachádza 400 metrov západne od vrchola Hradovej na Okrúhlej skale. Opäť sa na základe absencie ďalších stavieb a nálezov predpokladá, že nebola plne dokončená. Prístupová cesta viedla západným hrebeňom a južným úbočím.

## Prístup
Z námestia v obci Tisovec možno vrchol Hradovej s hradom dosiahnuť za 1 hodinu 45 minút pešo po  značke.

## Referencie

## Externé odkazy
* Hrad Tisovec na mape

## Iné projekty

Kategória:Architektúra v 13. storočí
Kategória:Hrady a zámky na Slovensku
Kategória:Pevnosti na Slovensku
Kategória:Ruiny na Slovensku
Kategória:Stavby v okrese Rimavská Sobota
Kategória:Tisovec (okres Rimavská Sobota)
Dámsky pisoár

náhľad|Symbol pre dámsky pisoár
**Dámsky pisoár** je hygienické zariadenie určené pre ženy na močenie v stoji, v podrepe alebo v sede. Ich hlavnou výhodou je rýchlejšie použitie než v prípade klasickej toalety.

## História
Návrhy podobných zariadení existujú už z prelomu 19. a 20. storočia. V 20. rokoch 21. storočia sa dámske pisoáre začínajú používať na hudobných festivaloch. Napríklad v roku 2019 francúzska podnikateľka Nathalie Des Isnardsová prišla s produktom *madamePee*, ku ktorému ju motivovalo polhodinové čakanie na toaletu pri koncerte. Obdobne Britky Amber Probynová a Hazel McShaneová vyvinuli v roku 2021 pisoáre, ktorých použitie je podľa nich šesťkrát rýchlejšie na použitie než bežné mobilné toalety.

## Galéria

Súbor:Deutsche Frauenpissoire.jpg|Nemecký návrh dámskeho pisoáru z roku 1908
Súbor:Femaleurinal Cropped.jpg|Dámske pisoáre na verejných toaletách (2005)
Súbor:Female urinal at school in India.jpg|Pisoáre v dievčenskej škole v Indii, 2015
Súbor:Missoir female urinal.jpg|Ženy močia do pisoáru značky *Missoir*, 2020
Súbor:Cabine urinoir féminin - vue intérieure.png|Dámsky pisoár značky *madamePee*, 2021


## Referencie

## Pozri aj
* pisoár
* lievik na močenie pre ženy

## Iné projekty

## Zdroj

Kategória:Toalety
Audi F1 Team

**Revolut Audi F1 Team** je nemecký automobilový tím, ktorý sa od sezóny 2026 zúčastni Formuly 1. Vznikne z tímu Sauber. Pretekať bude s vlastnými motormi, ktoré bude vyvíjať spoločnosť **Audi Formula Racing GmbH.**

## História
Zámer vstúpiť do Formuly 1 oznámila spoločnosť Audi v marci 2021. Oficiálny vstup tímu do Formuly 1, bol potvrdený v auguste 2022. V marci 2024 sa stalo Audi stopercentným vlastníkom Sauberu.

Jazdecká dvojica bola oznámená už v roku 2024, bude ju tvoriť Nico Hülkenberg a Gabriel Bortoleto s viacročnou zmluvou.

V júli 2025 Audi oznámilo hlavného partnera, britskú nadnárodnú spoločnosť Revolut.

20. januára 2026 predstavili pretekársky automobil Audi F1 v Berlíne. Automobil charakterizujú farby strieborná, červená a čierna. Monopost R26 absolvuje prvé testy na okruhu v Barcelone 26. - 30. januára 2026.

## Pohonná jednotka

### Vývoj
Audi vyvíja vlastný hybridný motor pre Formulu 1 v centre Audi Formula Racing GmbH v Neuburgu. Pohonná jednotka bude spĺňať regulácie FIA zasadené do sezóny 2026, vrátane:

* približne 50 % elektrického výkonu,
* využívania 100 % udržateľného paliva,
* výrazne prepracovaných systémov rekuperácie energie (ERS).

Projekt patrí k najväčším technologickým investíciám Audi v modernom motoršporte.

## Kompletné výsledky v F1

#### Prehľad

 Sezóna prebieha

#### Jednotlivé sezóny

 Sezóna prebieha

## Referencie

## Externé odkazy

* Domovská stránka tímu Audi F1 Team

Kategória:Tímy Formuly 1
Kategória:Audi
Bukový potok (prítok Cirochy)

**Bukový potok** je potok v regióne Zemplín v subregióne Horný Zemplín, na území obcí Belá nad Cirochou a Dlhé nad Cirochou v okrese Snina v Prešovskom kraji. Nachádza sa v geomorfologickom celku Laborecká vrchovina. Ústi do Cirochy. Má dĺžku . Rád toku VII. 
## Prameň
Vodný tok *Bukový potok* pramení v severnej časti územia obce Belá nad Cirochou v lesnom extraviláne v okrese Snina v Prešovskom kraji  v , vo vzdialenosti  východne od vrchu *Ostrý hrb* s  
## Opis toku
*Bukový potok* tečie od prameňa južným smerom cez lesný extravilán obce Belá nad Cirochou, pravým brehom obmýva úpätie vrchu a lesa *Ostrý hrb*, ľavým brehom obmýva úpätie lesa *Hora*, postupne sa skrúca do smeru na juhozápad, pravým brehom obmýva úpätie lúky *Sitárky*,  v  priberá pravostranný prítok Zajacov potok odvodňujúci svojou pramennou časťou južné svahy lesa *Bukové* a zároveň vyteká z lesa do poľnohospodárskeho extravilánu. Preteká cez pasienok *Pod Bukovým*, v  priberá pravostranný prítok Drieňový potok, v  opúšťa územie obce Belá nad Cirochou a vteká na územie obce Dlhé nad Cirochou, vteká do lesa, pravým brehom obmýva úpätie vrchu a pasienka *Drieňová* s , na pomedzí lesa a poľnohospodárskeho extravilánu v  ústi na území obce Dlhé nad Cirochou do Cirochy ako jej pravostranný prítok. Cirocha ďalej ústi do Laborca. *Bukový potok* patrí do okresu Snina v Prešovskom kraji. Pramení a preteká na území obce Belá nad Cirochou a ďalej preteká a ústi do vodného toku Cirocha na území obce Dlhé nad Cirochou. Vodný tok má dva prítoky: Zajacov potok a Drieňový potok. 

## Pôvod názvu
Prvá zložka názvu vodného toku reflektuje vo svojom názve výskyt charakteristického stromového porastu botanického druhu *buk lesný* (latinsky *Fagus silvatica*) z rodu listnatých stromov z čeľade *bukovité (Fagaceae)* v povodí pomenúvaného potoka. V pramennej oblasti prítoku *Bukového potoka*, Zajacovho potoka, sa rozprestiera les *Bukové* a v dolnej časti svojho toku ešte na území obce Belá nad Cirochou *Bukový potok* preteká cez pasienok *Pod Bukovým*. Slovný základ *buk* bol rozšírený o formant prídavného mena *-ov-ý*. Zo slova *bukový* po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Bukový potok* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Bukový potok* bol štandardizovaný v roku 1990. V množine slovenskej hydronymie vodných tokov hydronymum *Bukový potok* nie je jedinečným hydronymom; na Slovensku sú dva vodné toky s týmto štandardizovaným názvom, okrem toho sú tri vodné toky s názvom *Bukovský potok* (september 2025).
## Referencie

Kategória:Vodné toky v okrese Snina
Kategória:Potoky na Slovensku 
Kategória:Vodné toky v Laboreckej vrchovine 
Kategória:Belá nad Cirochou  
Kategória:Dlhé nad Cirochou  
Kategória:Povodie Cirochy
Maximilian Mittelstädt

**Maximilian Mittelstädt** (* 18. marec 1997, Berlín, Nemecko) je nemecký profesionálny futbalista, ktorý hrá na pozícii ľavého obrancu v nemeckom klube VfB Stuttgart.

## Klubová kariéra

### Mládež
Mittelstädt začal s futbalom v mládežníckom tíme SC Staaken vo svojich piatich rokov. V roku 2012 vstúpil do mládežníckeho tímu Hertha Berlín.

### Hertha Berlín
Cez rezervný tím sa do prvého tímu klubu dostal prvýkrát 4. decembra 2015 proti Bayer Leverkusen. Vtedy však zostal iba na lavičke. Za klub debutoval 2. marca 2016 pri výhre 2:0 nad Eintrachtom Frankfurt. Každou sezónou dostával viac priestoru v klube.

Svoj prvý súťažný gól strelil 30. októbra 2018 pri výhre 2:0 nad SV Darmstadt v DFB-Pokal. V Bundeslige sa prvýkrát presadil 15. decembra pri prehre 1:2 v Stuttgarte. V sezóne 2018/19 nastúpil vo všetkých súťažiach na 28 zápasov a strelil tri góly a pridal dve asistencie.

### VfB Stuttgart
Dňa 7. júna 2023 podpísal Mittelstädt trojročnú zmluvu s VfB Stuttgart. V klube debutoval 25. augusta pri prehre 1:5 na ihrisku RB Leipzig. Prvý gól strelil 3. februára 2024 pri výhre 3:1 nad Freiburgom. Sezónu 2023/24 zakončili s klubom na skvelom druhom mieste. Mittelstädt dosiahol v sezóne najvyššiu úspešnosť driblovania v Bundeslige a to 61%, čim zohral kľúčovú úlohu k umiestneniu a k postupu do skupinovej fázy Ligy majstrov UEFA. 

31. augusta 2024 podpísal Mittelstädt predĺženie zmluvy do júna 2028. Dňa 17. septembra debutoval v Lige majstrov pri prehre 1:3 na Santiago Bernabeu proti Realu Madrid. V máji 2025 sa s tímom tešil zo zisku DFB-Pokal.

## Reprezentačná kariéra
Mittelstädt pôsobil v mládežníckych reprezentáciách Nemecka do 18, 19, 20 aj 21 rokov.

V reprezentácii Nemecka debutoval 23. marca 2024 pri výhre 2:0 nad Francúzskom v prípravnom zápase. O tri dni neskôr vo svojom druhom zápase za reprezentáciu strelil aj prvý gól pri výhre 2:1 nad Holandskom.

Mittelstädt bol nominovaný do konečnej nominácie Nemecka na domáce EURO 2024. Nastúpil na všetky zápasy v skupine a neskôr aj na štvrťfinále proti Španielsku kde prehrali 1:2 po predĺžení.

## Štatistiky kariéry

### Klubové
*K 15. septembru 2025*

; Poznámky
: **<sup>1</sup>** Európska liga UEFA
: **<sup>2</sup>** Liga majstrov UEFA
: **<sup>3</sup>** Franz Beckenbauer Supercup

### Medzinárodné
*K 15. septembru 2025*

## Úspechy hráča
**VfB Stuttgart**
* DFB-Pokal: 2024/25

## Referencie

## Iné projekty

## Externé odkazy
* Maximilian Mittelstädt na transfermarkt.com

## Zdroj

Kategória:Nemeckí futbalisti
Kategória:Nemeckí národní futbalisti
Kategória:Nemeckí národní futbalisti do 21 rokov
Kategória:Hráči Hertha BSC
Kategória:Hráči VfB Stuttgart
Kategória:Hráči Fußball-Bundesligy
Kategória:Futbaloví obrancovia
Kategória:Hráči Majstrovstiev Európy vo futbale 2024
Kategória:Osobnosti z Berlína
Vojna policajtov (film z roku 2024)

***Vojna policajtov*** je slovenský akčný film s prvkami trileru z roku 2024 režiséra Rudolfa Biermanna. Hlavná postava vo filme je policajný kapitán Miky Miko (Alexander Bárta) spolu s poručíkom Igorom Molnárom (Juraj Loj). Film sa odohráva v 90. rokoch a je inšpirovaný skutočnými udalosťami a vzťahmi medzi policajtmi a mafiou na východnom Slovensku.

## Dej

Distribučná spoločnosť Cinemart zhŕňa dej filmu nasledovne:
*„Dávid proti Goliášovi – asi tak by sa dal opísať boj, ktorý povedie kapitán Miky Miko ([[Alexander Bárta]]), samotársky policajný operatívec. Prostredie Mika vyformovalo tak, aby nikomu neveril. Ale keď mu je pridelený systému „neposlušný“ partner Igor Molnár ([[Juraj Loj]]), zistí, že sú si v mnohom podobní. Sú súčasťou mechanizmu, ktorý chcú zmeniť, pretože ich viac nebaví chytať zločincov, ktorí budú na druhý deň prepustení – aj s usvedčujúcimi dôkazmi. Reakcia ohrozeného systému však na seba nenechá dlho čakať a spustí sa sled udalostí, ktorý sa na polceste končí tragédiou. Ako to bude na ďalšej ceste, to uvidia diváci až na veľkom plátne. Hovorí sa ale, že pomsta je najlepšia motivácia, hoci niekedy prehra môže znamenať istú smrť.“*

## Referencie

## Externé odkazy
* 
* 

Kategória:Slovenské filmy
Kategória:Filmy z 2024
Kategória:Filmy podľa názvu
Zajacov potok

**Zajacov potok** je potok v regióne Zemplín v subregióne Horný Zemplín, na území obce Belá nad Cirochou v okrese Snina v Prešovskom kraji. Nachádza sa v geomorfologickom celku Laborecká vrchovina. Ústi do Bukového potoka. Od sútoku zdrojníc po ústie má dĺžku . Rád toku VIII. 
## Sútok zdrojníc
Vodný tok *Zajacov potok* sa začína v severnej časti územia obce Belá nad Cirochou v lesnom extraviláne v okrese Snina v Prešovskom kraji v  vo vzdialenosti  juhozápadne od vrchu *Slaný hrb* s  Severozápadná zdrojnica pramení v ; tečie v lese *Bukové* a má dĺžku . Východná zdrojnica pramení v ; tečie v lese *Bukové* a má rovnakú dĺžku .
## Opis toku
*Zajacov potok* tečie od sútoku zdrojníc južným smerom cez lesný extravilán obce Belá nad Cirochou, pravým brehom obmýva úpätie východných svahov vrchu a lesa *Šalková* s , v  na lúke *Slaná studňa* priberá bezmenný ľavostranný prítok, ľavým brehom obmýva úpätie vrchu a lesa *Ostrý hrb*, v  na pomedzí lesa a poľnohospodárskeho extravilánu ústi na území obce Belá nad Cirochou do Bukového potoka ako jeho pravostranný prítok. Bukový potok ďalej ústi do Cirochy. *Zajacov potok* patrí do okresu Snina v Prešovskom kraji. Pramení, preteká a ústi do vodného toku Bukový potok na území obce Belá nad Cirochou. Vodný tok má jeden bezmenný prítok. 

## Pôvod názvu
Prvá zložka dvojslovného názvu vodného toku má pôvod v osobnom mene – prezývke *Zajac* podľa prezývky niekdajšieho vlastníka alebo osoby ináč spájanej s vodným tokom. Slovný základ *Zajac* bol rozšírený o formant menného adjektíva *-ov*, podobne ako *orol → Orlov*. Hľadanie pôvodu názvu potoka v súvislosti so živočíchom *zajacom poľným (Lepus europeaeus)* z rodu *zajace* je málo presvedčivé, aj keď ho nemožno úplne vylúčiť. Zo slova *Zajacov* po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Zajacov potok* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Zajacov potok* bol štandardizovaný v roku 1993. V množine slovenskej hydronymie vodných tokov hydronymum *Zajacov potok* je jedinečným hydronymom (september 2025).
## Referencie

Kategória:Vodné toky v okrese Snina
Kategória:Potoky na Slovensku 
Kategória:Vodné toky v Laboreckej vrchovine 
Kategória:Belá nad Cirochou  
Kategória:Povodie Cirochy
Júki Cunoda

**Júki Cunoda** (, anglický prepis *Yuki Tsunoda*; * 11. máj 2000, Sagamihara, Japonsko) je japonský automobilový jazdec a rezervný pilot Formuly 1 v tíme Red Bull. Narodil sa v prefektúre Kanagawa a vyrastal v Tokiu.

## Juniorská kariéra
Cunoda začal pretekať na motokárach v deviatich rokoch. Do formulového prostredia sa dostal cez juniorské série Formula 4 East Series, ktoré vyhral v roku 2017, ďalší rok vyhral Formula 4 Japanese Championship.

V roku 2019 sa prepracoval do Formuly 3, s tímom Jenzer a stal sa členom Red Bull Junior Teamu.

V roku 2020 sa dostal do Formuly 2, a v tíme Carlin skončil na 3. mieste.

## Formula 1
### AlphaTauri / Racing Bulls (2021 – 2025)
Cunoda debutoval vo Formule 1 v roku 2021 za tím Scuderia AlphaTauri, podporovaný Hondou, po boku Pierra Gaslyho. V tíme AlphaTauri pretekal aj v sezónach 2022 a 2023.

### Red Bull (2025 – súčasnosť)
V sezóne 2024, odjazdil za tím AlphaTauri dva preteky, pred jeho povýšením do seniorského tímu Red Bull Racing na Veľkú cenu Japonska 2025. Za tím Red Bull obsadil vo VC Azerbajdžanu 2025 zatiaľ najlepšie 6. miesto. 

Sezónu 2025 dokončil na 17. mieste a v sezóne 2026 bude pôsobiť ako rezervný a testovací jazdec tímu Red Bull a Racing Bulls.

## Pretekárske výsledky

##### Prehľad

##### Jednotlivé sezóny F1

## Referencie

Kategória:Japonskí piloti F1
Kategória:Osobnosti z prefektúry Kanagawa
Kategória:Japonskí automobiloví pretekári
Château du Marais

**Château du Marais** je zámok, ktorý nachádzajúci sa v obci Val-Saint-Germain, neďaleko Saint-Chéron v departemente Essonne, tridsaťšesť kilometrov juhozápadne od Paríža. Zámok Marais bol postavený na území súčasnej obce Val-Saint-Germain, na brehu rieky Rémarde.

Zámok v júni 2022 kúpil český podnikateľ Daniel Křetínský.

## História
Château du Marais je z čias Ľudovíta XVI. a nachádza sa asi štyridsať kilometrov od Paríža. Zámok bol postavený v rokoch 1772 až 1780 Jeanom-Benoîtom-Vincentom Barréom, jedným z popredných architektov 18. storočia. Areál zámku zahŕňa 35 hektárov panstva ako aj početné hospodárske a exteriérové budovy, 550 metrov dlhú vodnú priekopu a záhrady vo francúzskom štýle susediace s lesoparkom. Zámok Château du Marais, postavený v 17. storočí na pozostatkoch starobylého opevneného hradu, o čom svedčí aj okolitá priekopa, je čiastočne zapísaný ako historická pamiatka. Počas svojej dlhej histórie táto pozoruhodná budova zahŕňala medzi svojich významných hostí Sainte-Beuvea, Prospera Mériméeho a Chateaubrianda.

## Využitie v kinematografii
Stavba sa objavila v niekoľkých filmoch, medzi ktoré patria napr.:

* 2016: *Dans les archives secrètes du Quai d'Orsay*

## Galéria

Súbor:Château du Marais.jpg|Predná fasáda budovy.
Súbor:91-Val-St-Germain-le-Marais-le-soir.jpg


## Referencie

## Iné projekty

## Externé odkazy
* Oficiálny web

Kategória:Architektúra z 1779
Kategória:Hrady a zámky vo Francúzsku
Kategória:Stavby v departemente Essonne
Kategória:Historické pamiatky vo Francúzsku
Kategória:Klasicistické stavby vo Francúzsku
DABCO

**DABCO** (**1,4-diazabicyklo[2.2.2]oktán**), známe aj ako **trietyléndiamín** alebo **TEDA**, je bicyklická organická zlúčenina. Je to bezfarebná pevná látka a silný nukleofilný zásaditý terciárny amín, ktorý sa používa ako katalyzátor a činidlo pri polymerizácii a v organickej syntéze.

DABCO sa svojou štruktúrou podobá na chinuklidín, avšak ten má jeden atóm dusíka nahradený atómom uhlíka. Tieto zlúčeniny sú zvláštne tým, že sa vodíkové atómy metylénových skupín nachádzajú v zaclonenej konformácii. Okrem toho sa nachádzajú všetky tri diazacyklohexánové kruhy v DABCO vo vaničkovej konformácii a nie v zvyčajnej stoličkovej konformácii.

## Reakcie
p''K''<sub>a</sub> [HDABCO]+ (protonizovanej formy) je 8,8, čo je porovnateľné s bežnými alkylamínmi. Nukleofilita atómov dusíka v DABCO je vysoká, pretože prístup k nim nie je nijak bránený. Zároveň je DABCO dostatočne zásaditý a urýchľuje mnohé reakcie.

### Katalyzátor
DABCO sa používa ako nukleofilný katalyzátor pri:
* tvorbe polyuretánu z monomérov derivátov alkoholov a izokyanátu,
* Baylisovej-Hillmanovej reakcii aldehydov a nenasýtených ketónov a aldehydov:
:

### Lewisova kyselina

Činidlo Selectfluor je odvodené od DABCO pomocou alkylácie dichlórmetánom a následným pôsobením fluórom. Je to bezfarebná soľ, ktorá je stabilná na vzduchu. Používa sa v elektrofilnej fluorinácii.

Keďže atómy dusíka v DABCO nie sú ničím bránené, je to silný ligand a Lewisova zásada. Tvorí kryštalické adukty s peroxidom vodíka a oxidom siričitým v pomere 2:1.

### Zhášadlo singletového kyslíka
DABCO a príbuzné amíny fungujú ako zhášadlá singletového kyslíka a i ako účinné antioxidanty a možno ich použiť na predĺženie životnosti farbiva. DABCO je užitočné pri fixovaní vzoriek na fluorescenčnú mikroskopiu (pri použití s glycerolom a PBS). DABCO taktiež možno použiť na demetyláciu kvartérnych amóniových solí pri zahriatí v dimetylformamide (DMF).

## Výroba
DABCO sa vyrába pomocou reakcie zlúčenín H2NCH2CH2X (kde X = OH, NH2 alebo NHR) v prítomnosti zeolitových katalyzátorov. Napríklad s etanolamínom (X = OH) prebieha reakcia nasledovne:
:3 H2NCH2CH2OH → N(CH2CH2)3N + NH3 + 3 H2O

## Referencie

## Ďalšia literatúra
* .

## Iné projekty

## Zdroj

Kategória:Diamíny
Kategória:Terciárne amíny
Kategória:Heterocyklické zlúčeniny
Kategória:Reagencie pre organickú chémiu
Dezertný šalát

**Dezertný šalát** () alebo **sladký šalát** () je typ jedla, ktoré sa pripravuje zo želé (), šľahačky, ovocia, zeleniny, majonézy a rôznych ďalších ingrediencií. Tieto šaláty sa podávajú v niektorých bufetoch, jedálňach, na potluckoch a na večierkoch. Dajú sa pripraviť vopred a sú prenosné. Obsahujú sladké ingrediencie, ale nie vždy sa podávajú ako dezert. Niekedy sa všeobecnejšie zaraďujú do skupiny šalátov a podávajú sa s hlavným jedlom, a nie ako dezert. Ovocné a zeleninové ingrediencie sú často konzervované, ale môže sa použiť aj čerstvé ovocie a zelenina.

## Zoznam dezertných šalátov
* ambrosia
* cookie salad
* ovocný šalát
* glorified rice
* Jell-O
* seafoam salad
* Snickers
* strawberry delight
* Watergate

## Referencie

## Zdroj

Kategória:Dezerty
Kategória:Šaláty
Tekoldiansky potok

**Tekoldiansky potok** je vodný tok v Podunajskej pahorkatine na území okresu Hlohovec. Je to ľavostranný prítok Merašického potoka v povodí rieky Nitry s dĺžkou približne 6 km a je tokom VI. rádu.

## Priebeh toku
Potok pramení v strednej časti Podunajskej pahorkatiny, v geomorfologickom podcelku Nitrianska pahorkatina a jej časti Bojnianska pahorkatina, v lokalite Zádušné, v nadmorskej výške približne  Od prameňa v páse porastu pod lokalitou Na kameni severne od Horných Otrokoviec tečie juhovýchodným smerom. Lemovaný pobrežnou vegetáciou križuje cestu do Orešian a vedie zvlnenou pahorkatinou k obci Tekolďany. Pokračuje jej okrajom a následne južnou časťou intravilánu, kde obec opúšťa a cez Kratiny a Urbáre smeruje do oblasti nazývanej Pod studničky. Na dolnom toku vedie poľnohospodársky využívanou oblasťou Bojnianskej pahorkatiny nazývanou Kopanice k obci Merašice, na ktorých západnom okraji sa v nadmorskej výške približne , vlieva ľavostranne do Merašického potoka, prítoku Radošinky. Potok patrí do širšieho povodia rieky Váh.

Potok pramení a na hornom toku preteká hranicou katastrov obcí Tekolďany a Horné Otrokovce, v strednej časti hranicou Tekoldian a Dolných Otrokoviec a napokon územím obce Merašice. Preteká iba okresom Hlohovec v Trnavskom kraji. 

## Referencie

## Pozri aj
* Zoznam vodných tokov v povodí Nitry
* Podunajská pahorkatina, Nitrianska pahorkatina, Bojnianska pahorkatina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Nitry
Kategória:Vodné toky v okrese Hlohovec
Kategória:Horné Otrokovce
Kategória:Dolné Otrokovce
Kategória:Tekolďany
Kategória:Merašice
Majstrovstvá Európy vo futbale žien 2001

**Majstrovstvá Európy vo futbale žien 2001** bol 8. ročník Majstrovstiev Európy vo futbale žien, ktoré sa konali v Nemecku od 23. júna do 7 júla 2001. Piaty titul vyhralo Nemecko, keď vo finále porazilo Švédsko zlatým gólom v predĺžení. 

## Kvalifikácia

V kvalifikácii súťažilo 16 národných tímov. Na turnaj postúpili tímy z 1. miest v skupinách, a tímy z 2. a 3. miest postúpili do play-off, z ktorého postúpili 4 tímy.

### Kvalifikované tímy

V rokoch, v ktorých tím vyhral ME je označené hrubým písmom.

## Skupinová fáza

### Skupina A

### Skupina B

## Vyraďovacia fáza

### Semifinále

### Finále

## Štatistiky

### Najlepšie strelkyne
**3 góly**

* Claudia Müller
* Sandra Smisek

**2 góly**

* Gitte Krogh
* Marinette Pichon
* Maren Meinert
* Bettina Wiegmann
* Patrizia Panico
* Dagny Mellgren
* Hanna Ljungberg

**1 gól**

* Julie Hauge Andersson
* Christina Bonde
* Julie Rydahl Bukh
* Merete Pedersen
* Angela Banks
* Stéphanie Mugneret-Béghé
* Gaëlle Blouin
* Françoise Jézéquel
* Renate Lingor
* Birgit Prinz
* Petra Wimbersky
* Rita Guarino
* Monica Knudsen
* Alexandra Svetlitskaya
* Kristin Bengtsson
* Sofia Eriksson
* Linda Fagerström
* Tina Nordlund
* Jane Törnqvist

**Vlastný gól**

* Emmanuelle Sykora (v zápase proti Nórsku)

## Referencie

## Zdroj

Kategória:Futbal v 2001
Kategória:Majstrovstvá Európy vo futbale žien
Kategória:2001 v Nemecku
Vakokrt západný

**Vakokrt západný** () je druh vačkovca z čeľade vakokrtovité. Do roku 1988 bol tento druh považovaný za vakokrta pieskového.

## Výskyt
Obýva oblasti severozápadnej Austrálie, hlavne púšte a stepy.

## Opis
Majú krátku, hustú, srsť krémovej farby, krátky chvost a rúrkovitý tvar tela. Predné končatiny má krátke a silné, prispôsobené na hrabanie. Vak sa otvára smerom dozadu, aby sa doň nedostal piesok.

Je celkovo menší ako vakokrt pieskový, môžu vážiť 30 až 70 g a merať 10 až 20,5 cm.

## Správanie
Pozorované sú iba zriedka. Pravdepodobne sú to samotárske bytosti. Zvyčajne si robia tunely 10 cm až 2,5 m pod povrchom. Nad zemou sú pomalé a nemotorné.

## Potrava
Živia sa najmä podzemnými bezstavovcami, v menšej miere jedia aj malé mloky, malé jašterice a rastlinné semená.

## Rozmnožovanie
O ich rozmnožovaní sa vie len veľmi málo. Predpokladá sa že vo vrhu majú jedno alebo dve mláďatá. Po narodení sa presúvajú do vaku.

## Referencie

## Iné projekty

## Zdroj
* Notoryctes typhlops na Animal Diversity Web

Kategória:Vakokrtovité
Kategória:Najmenej ohrozené druhy
P-fenetidín

**''p''-fenetidín** (**4-etoxyanilín**) je chemická zlúčenina a jeden z izomérov fenetidínu. Používa sa ako medziprodukt pri syntéze farmaceutických látok, farbív a sladidla dulcínu.

*p*-fenetidín je metabolitom liečiv bucetínu a fenacetínu a taktiež konzervantu ethoxyquinu. Používa sa pri syntéze týchto látok a taktiež pri syntéze fenakaínu.

*p*-fenetidín je veľmi toxický pre obličky a predpokladá sa, že je zodpovedná za nepriaznivé účinky, ktoré viedli k tomu, že sa fenacetín a bucetín prestali použávať. *p*-fenetidín je takisto potenciálny mutagén. V Európskej únii je klasifikovaný ako toxická látka. 

## Referencie

## Zdroj

Kategória:Anilíny
Kategória:Toxíny
Bernadeta Pánčiová

**Bernadeta Pánčiová**, vlastným menom **Aurélia-Štefánia Pánčiová** (* 12. júna 1924, Mužla – † 30. marec 2015) bola slovenská rehoľníčka zo Spoločnosti Dcér kresťanskej lásky sv. Vincenta de Paul, zakladateľka hnutia Rodina Nepoškvrnenej.

## Život
V roku 1940 vstúpila do kongregácie vincentiek-satmárok ako kandidátka. Absolvovala Učiteľskú akadémiu v Bratislave a niekoľko rokov aj učila. Ešte ako kandidátka utrpela v škole na telocviku úraz, ktorého následkom musela absolvovať vážnu operáciu. Ďalší úraz utrpela o niekoľko rokov neskôr, počas výkonu učiteľskej profesie v Pavlovciach nad Uhom, kedy podstúpila ďalšie operácie v Martinskej nemocnici.

Po roku 1950 musela ako ostatné rehoľné sestry školstvo opustiť. Rok bola v internačnom tábore v Rožňave, potom bola spolu s ostatnými sestrami presunutá do Varnsdorfu. Tam bola provinciálnou predstavenou menovaná magistrou noviciek, pričom túto službu zastávala až do roku 1989. V roku 1958 sa vrátila na Slovensko a pracovala ako účtovníčka v Charitnom domove v Dolnom Smokovci. V roku 1973 sa presťahovala do Ružomberka, kde prežila aj detstvo. Rokmi sa jej zdravotný stav zhoršoval, čo si vyžiadalo ďalšie operácie. Práve počas hospitalizácie v roku 1975 založila hnutie Rodina Nepoškvrnenej. Impulzom bola reakcia hospitalizovaných veriacich na výzvu pápeža Pavla VI., aby sa celý svet zapálil evanjelizáciou lásky. Na tento úmysel sa začali denne modliť ruženec. Z modlitieb vytvorili duchovnú kyticu, ktorú ako vianočný darček odoslali do Vatikánu. Hnutie sa začalo rýchlo šíriť a v roku 1991 bolo oficiálne schválené pápežom Jánom Pavlom II.. Od roku 1988 pôsobila v Charitnom domove vo Vrícku.

Hoci bola sama zdravotne postihnutá, pomáhala hendikepovaným zabezpečovať ich potreby a pomôcky, organizovala pre nich duchovné cvičenia, ktoré sama viedla. V roku 1991 sa z jej iniciatívy uskutočnila prvá slovenská vlaková púť chorých a zdravotne postihnutých do Lúrd. Posledných päť a pol roka bola pripútaná na lôžko a zomrela 30. marca 2015.

Za neúnavnú prácu a službu získala viaceré ocenenia, napr. Rad T. G. Masaryka od prezidenta Václava Havla v roku 1991, titul Žena roka 1995, v roku 2006 pamätnú medailu Fakulty zdravotníctva a sociálnej práce Trnavskej univerzity a iné.

## Referencie

## Pozri aj
* Spoločnosť Dcér kresťanskej lásky sv. Vincenta de Paul

## Externé odkazy
* Život plný lásky: Sr. Bernadeta Pánčiová

## Zdroj

Kategória:Mníšky
Kategória:Nositelia Radu T. G. Masaryka
Kategória:Osobnosti z Mužly
Ostrý vrch (vrch v Bielych Karpatoch)

**Ostrý vrch** () je vrch v pohorí Biele Karpaty, krajinnom celku Slovensko-moravských Karpát. Leží nad obcou Vrbovce, približne  severozápadne od Myjavy.Na vrchole stojí veterná elektráreň, vďaka čomu je vrch dobre identifikovateľný.

## Poloha
Nachádza sa v juhozápadnej časti pohoria, v geomorfologickom podcelku Žalostinská vrchovina. Vrch leží neďaleko slovensko-českej hranice v Trenčianskom kraji, v okrese Myjava a leží v katastrálnom území obce Vrbovce. Najbližšími sídlami sú západne situované Vrbovce a Chvojnica, juhozápadne Sobotište a Podbranč, juhovýchodne sa nachádza mesto Myjava, východne Brestovec, severovýchodne moravský Javorník a severne moravský Kuželov. 

## Opis
Ostrý vrch leží v severovýchodnej časti Žalostinskej vrchoviny, v hrebeni medzi Novou horou () a Peckovou (). Západne ležia Žalostiná () a Tri kopce (), juhozápadne Pecková () a Uchánok  (), južne Lipový vrch () a Chorvátsky vrch (), východne Nová hora () a Kobylí vŕšok () a severne Stráň (). Svahy vrchu odvodňuje riečka Teplica so svojimi prítokmi (Liešťanský potok a Roncková) do Myjavy v povodí Moravy. 

## Výhľady
Vďaka nadmorskej výške, polohe a rozsiahlym lúkam ponúka Ostrý vrch zaujímavé kruhové výhľady. Viditeľné sú okolité vrchy pohoria, no tiež Myjavská pahorkatina a Malé Karpaty. Pri priaznivých podmienkach vidieť aj Považský Inovec, vrcholky Álp, Pavlovské vrchy a Hostýnské vrchy

## Prístup
* po  zelenej značke z Vrboviec a následne po poľnej ceste

## Referencie

## Pozri aj
* Biele Karpaty
* Žalostinská vrchovina
* Zoznam vrcholov v Bielych Karpatoch

## Iné projekty

## Externé odkazy
* Poloha na turistickej mape

Kategória:Vrchy v Bielych Karpatoch
Kategória:Žalostinská vrchovina
Kategória:Vrchy pod 1000 metrov na Slovensku
Kategória:Vrchy v okrese Myjava
Kategória:Vrbovce
Les Mystères de Paris

**Les Mystères de Paris** môže byť:

* kniha francúzskeho spisovateľa Eugèna Suea, pozri Les Mystères de Paris (kniha)
* francúzsko-taliansky film z roku 1962, pozri Les Mystères de Paris (film z roku 1962)
* francúzsko-taliansky film z roku 1957, pozri Les Mystères de Paris (film z roku 1957)
* francúzsky film z roku 1943, pozri Les Mystères de Paris (film z roku 1943)
* francúzsky film z roku 1935, pozri Les Mystères de Paris (film z roku 1935)
* francúzsky film z roku 1922, pozri Les Mystères de Paris (film z roku 1922)
* francúzsko-nemecký seriál z roku 1980, pozri Les Mystères de Paris (film z roku 1980)
Druhá bitka na Kosovom poli

**Druhá bitka na Kosovom poli** bol ozbrojený stret v dňoch 17. až 19. októbra roku 1448 medzi uhorskou armádou pod velením uhorského miestodržiteľa Jána Huňadyho na jednej strane a oddielmi osmanských Turkov na čele so sultánom Muradom II. a jeho nástupcom Mehmedom II. Dobyvateľom na strane druhej na Kosovských poliach. Spojené uhorsko-albánske oddiely napokon utrpeli vojnovú porážku.

## Počiatky boja a náhly spád
Dňa 10. novembra roku 1444 došlo k vojenskej potýčke medzi uhorskými oddielmi pod velením miestodržiteľa Jána Huňadyho a kráľa Vladislava I. Jagelovského proti vojskám osmanského sultána Murada II. pri Varne. Uhorský kráľ Vladislav I. Jagelovský spolu s jeho poľskými druhmi podľahli presile. Ján Huňady si však zachránil život útekom z bojiska.

Po nástupe maloletého kráľa Ladislava V. Pohrobka sa rozhodol gubernátor Ján Huňady pre ďalšie ozbrojené výpravy proti osmanským oddielom a to smerom do srbských častí krajiny. Srbské vojská sa toho však podľa mierových podmienok z roku 1444 odmietli zúčastniť. Ján Huňady sa tak na jeseň roku 1448 rozhodol viesť ťaženie bez nich. Popri uhorských oddielov sa tohto vojenského ťaženia zúčastnili ozbrojenci z územia Poľska, Apeninského polostrova ale aj Rímsko-nemeckej ríše či dokonca z Čiech.

Armáda Jána Huňadyho sa tak presunula cez Kruševac smerom na juh. Pochod vojakov však prebiehal dosť unáhlene až napokon došlo k potupnej porážke. Bitka trvala dovedna tri dni. Straty na obidvoch stranách boli vysoké.

Uhorskému miestodržiteľovi a veliteľovi Jánovi Huňadymu sa podarilo z Kosova ujsť lenže skončil v zajatí u šľachtického despotu Juraja Brankoviča. Mierové rokovania sa skončili dohodou, ktorá bola uzatvorená v Smeredeve. Súčasťou tejto zmluvy bolo stanovenie výkupného vo výške 100 000 zlatých dukátov, ktoré musel uhorský miestodržiteľ Ján Huňady uhradiť despotovi Jurajovi Brankovičovi, aby mohol byť napokon prepustený.

Vojenská porážka uhorských bojovníkov pod velením uhorského gubernátora a turkobijcu Jána Huňadyho zachytila literárne srbská ľudová tradícia. Reminiscencia pre Druhú bitku na Kosovom poli je dodnes zachovaná v srbskom prísloví „Dopadol ako Janko na Kosovom“. Huňadyho vojenské ťaženie smerom na juh územia terajšieho Srbska pripomína taktiež „Jankov priesmyk“ medzi pohorím Kopaonik a Veľký Jastrebac.

## Referencie

## Literatúra
* KOPČAN, Vojtech. (1986). *Turecké nebezpečenstvo a Slovensko*. Bratislava: Veda, vydavateľstvo Slovenskej akadémie vied.
* PELIKÁN, Ján a et al. (2005). *Dějiny Srbska*. Praha: Nakladatelství Lidové noviny, s.r.o. ISBN 80-7106-671-0.
* TURČAN, Vladimír et al. (2007). *Dejiny Slovenska* *- Dátumy, udalosti, osobnosti*. Bratislava: SLOVART s.r.o. .

## Pozri aj
* Osmanské vojny v Európe
* Bitka na Kosovom poli 
* Ján Huňady 

## Iné projekty

## Zdroj

Kategória:Bitky Osmanskej ríše
Kategória:Bitky v 1448
Černegov potok

**Černegov potok** je potok v regióne Zemplín v subregióne Horný Zemplín, na území obce Stakčín v okrese Snina v Prešovskom kraji. Nachádza sa v geomorfologickom celku Bukovské vrchy. Ústi do Michalcovho potoka. Od sútoku zdrojníc po ústie má dĺžku . Rád toku IX. 
## Sútok zdrojníc
Vodný tok *Černegov potok* sa začína v severnej časti územia obce Stakčín v severovýchodnej časti katastrálneho územia Ruské (intravilán zaniknutej obce Ruské bol zatopený vodnou nádržou Starina) v lesnom extraviláne v okrese Snina v Prešovskom kraji v  v lese *Pľaša*. Severná zdrojnica pramení v  v lesnom extraviláne v blízkosti štátnej slovensko – poľskej hranice v lese *Pľaša* vo vzdialenosti  západne od vrchu Pľaša s ; má dĺžku . Východná zdrojnica pramení v  v lesnom extraviláne v blízkosti štátnej slovensko – poľskej hranice v lese *Pľaša* vo vzdialenosti  juhozápadne od vrchu Pľaša; má rovnakú dĺžku  
## Opis toku
*Černegov potok* tečie od sútoku zdrojníc západným smerom cez les *Pľaša* v extraviláne obce Stakčín v katastrálnom území Ruské, ľavým brehom obmýva les *Záloma*, v  ústi do Michalcovho potoka ako jeho pravostranný prítok. Michalcov potok ďalej ústi do Brestového potoka. *Černegov potok* patrí do okresu Snina v Prešovskom kraji. Pramení, preteká a ústi do vodného toku Michalcov potok na území obce Stakčín v katastrálnom území Ruské. Patrí do geomorfologického celku Bukovské vrchy, geomorfologického podcelku Bukovce. Vodný tok nemá prítok. 

## Pôvod názvu
Prvá zložka dvojslovného názvu vodného toku má pôvod v osobnom mene – prezývke *Černega* podľa prezývky niekdajšieho vlastníka alebo osoby ináč spájanej s vodným tokom. Súčasné priezvisko *Černega* sa v roku 1995 na Slovensku nachádzalo 113x v 22 lokalitách, najviac v okrese Humenné (vrátane okresov Snina a Medzilaborce). Slovný základ *Černega* bol rozšírený o formant menného adjektíva *-ov*, podobne ako *orol → Orlov*. Zo slova *Černegov* po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Černegov potok* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Černegov potok* bol štandardizovaný v roku 1990. V množine slovenskej hydronymie vodných tokov hydronymum *Černegov potok* je jedinečným hydronymom (september 2025).
## Referencie

Kategória:Vodné toky v okrese Snina
Kategória:Potoky na Slovensku 
Kategória:Vodné toky v Bukovských vrchoch 
Kategória:Stakčín  
Kategória:Povodie Cirochy
Alekšinský potok

**Alekšinský potok** je vodný tok v Podunajskej pahorkatine na území okresu Nitra. Je to pravostranný prítok Andača v povodí rieky Nitry s dĺžkou približne 4 km a je tokom VI. rádu.

## Priebeh toku
Potok pramení v strednej časti Podunajskej pahorkatiny, v geomorfologickom podcelku Nitrianska pahorkatina a jej časti Zálužianska pahorkatina, na severnom okraji lokality Veľké Cerie, v nadmorskej výške približne  Od prameňa v poľnohospodársky využívanej oblasti tečie Lahnianskou dolinou severozápadným smerom. Lemovaný pobrežnou vegetáciou preteká okolo farmy pri osade Lahne, kde priberá malý ľavostranný prítok a postupne sa stáča severným smerom. Križuje cestu II/513 z Hlohovca do Nitry a lokalitou Dlhé diely pokračuje zvlnenou krajinou k Alekšinciam. Na ich okraji priberá významnú pravostrannú Pančavu a stáča sa na severozápad. V intraviláne križuje cestu do Zbehov a železničnú trať Leopoldov – Nitra a onedlho sa v nadmorskej výške približne  v blízkosti rybníkov vlieva pravostranne do potoka Andač, prítoku Radošinky. Potok patrí do širšieho povodia rieky Váh.

Potok pramení a celou dĺžkou preteká iba katastrom obce Alekšince v okrese Nitra v Nitrianskom kraji. 

## Referencie

## Pozri aj
* Zoznam vodných tokov v povodí Nitry
* Podunajská pahorkatina, Nitrianska pahorkatina, Zálužianska pahorkatina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Nitrianskej pahorkatine
Kategória:Povodie Nitry
Kategória:Vodné toky v okrese Nitra
Kategória:Alekšince
Ian McShane

**Ian David McShane**  (* 29. september 1942, Blackburn, Lancashire, Anglicko) je anglický herec a spevák. Je známy vďaka úlohe Lovejoya v *[[Lovejoy]]* (1986), tiež vďaka filmom *[[Bitka o Britániu]]* (1969), *[[Piráti z Karibiku: V neznámych vodách]]* (2011) a filmovej sérii *[[John Wick]]*. Za svoju mnohoročnú kariéru si zahral aj v niekoľkých slávnych televíznych seriáloch. Za svoj výkon vo westernovom seriáli *[[Deadwood]]* získal Zlatý Glóbus.

## Filmografia

### Filmy

## Referencie

## Iné projekty

## Externé odkazy
* 
* 

## Zdroj

Kategória:Anglickí filmoví herci
Kategória:Anglickí televízni herci
Kategória:Anglickí divadelní herci
Kategória:Anglickí herci divadelných muzikálov
Kategória:Rozprávači audiokníh
Kategória:Anglickí dabingoví herci
Kategória:Držitelia ceny Daytime Emmy
Kategória:Osobnosti z Blackburnu
4-dimetylaminopyridín

**4-dimetylaminopyridín** alebo **DMAP** je derivát pyridínu. Je to biela kryštalická látka zásaditejšia než pyridín vďaka rezonancii medzi aminoskupinou a pyridínovým kruhom.

Vďaka svojej zásaditosti je DMAP užitočným nukleofilným katalyzátorom pre mnoho reakcií, napríklad pri esterifikácii s anhydridmi, Baylisovej-Hillmanovej reakcii, hydrosilylácii, tritylácii, Steglichovom prešmyku, Staudingerovej syntéze β-laktámov a mnohých ďalších. Planárne analógy DMAP sa používajú pri kinetickom rozlíšení, hlavne u sekundárnych alkoholov.

## Príprava
DMAP možno pripraviť dvojkrokovou syntézou z pyridínu, ktorý sa najprv oxiduje za vzniku 4-pyridylpyridíniového katiónu. Tento katión potom reaguje s dimetylamínom:

: 450x450bod

## Katalyzátor v esterifikácii

Aktuálne prijatý mechanizmus esterifikácií s acetanhydridom prebieha v troch krokoch. V prvom kroku reaguje DMAP s acetanhydridom za vzniku acetátu a acetylpyridíniového katiónu. V druhom kroku reaguje alkohol s acetylpyridíniovým katiónom, pričom odstúpením pyridínu vzniká ester. Acetát počas tohto kroku pôsobí ako zásada a prijíma protón od alkoholu, ktorý potom pôsobí ako nukleofil a atakuje aktivovaný acetylpyridíniový katión. Väzba medzi acetylovou skupinou a katalyzátorom (DMAP) sa rozštiepi, čím vznikne katalyzátor a ester. Opísaný mechanizmus vzniku a zániku väzby prebieha súčasne a nevzniká žiadny tetraédrický intermediát. Kyselina octová, ktorá vzniká protonizáciou acetátu, následne protonizuje DMAP. V poslednom kroku katalytického cyklu deprotonizuje pomocná zásada (zvyčajne trietylamín alebo pyridín) protonizovaný DMAP, čím sa obnovuje pôvodný katalyzátor. Reakcia prebieha opísaným nukleofilným mechanizmom bez ohľadu na to, aký anhydrid je použitý, ale mechanizmus sa mení podľa hodnoty p''K''<sub>a</sub> použitého alkoholu. Napríklad v prípade použitia fenolu prebieha reakcia mechanizmom katalyzovaným zásadou. V tomto prípade potom DMAP funguje ako zásada a deprotonizuje fenol, čím vzniká fenolát, ktorý sa aduje na anhydrid.

## Bezpečnosť
DMAP je relatívne toxický a jeho nebezpečnosť spočíva hlavne v jeho schopnosti prechádzať cez pokožku. Takisto má žieravé účinky.

## Referencie

## Pozri aj
* 4-pyrolidinylpyridín

## Iné projekty

## Zdroj

Kategória:Reagencie pre organickú chémiu
Kategória:Katalyzátory
Kategória:Dimetylaminozlúčeniny
DMAP

**DMAP** môže byť:

* 4-dimetylaminopyridín
* 4-dimetylaminofenol

## Pozri aj

* dimetylalylpyrofosfát (DMAPP)
Nórske národné ženské futbalové družstvo

**Nórske národné ženské futbalové družstvo** reprezentuje Nórsko na medzinárodných ženských futbalových súťažiach a je riadené Nórskou futbalovou federáciou. Nórsky tím v rokoch 1987 a 1993 vyhral Majstrovstvá Európy, v roku 1995 Majstrovstvá sveta a v roku 2000 zlatú medailu na Olympijských hrách.

## Trénerský tím

## Rekordy
Aktualizované k 17. júlu 2025.

Hráčky písané hrubým písmom sú aktívne futbalistky.

## Súťažné štatistiky

### Majstrovstvá sveta žien FIFA

### Olympijské hry

### Majstrovstvá Európy žien UEFA

### Liga národov žien UEFA

## Referencie

## Iné projekty

## Zdroj

Kategória:Národné ženské futbalové družstvá
Kategória:Futbal v Nórsku
Kategória:Nórske národné družstvá
1. slovenská národná futbalová liga žien 1990/1991

**Slovenská národná futbalová liga žien 1990/1991** bol 23. ročník slovenskej národnej futbalovej ligy. Majsterkami Slovenska sa piatykrát stali futbalistky z tímu Slávia Holíč, ktoré neprehrali ani jeden zápas, a len raz remizovali s tímom Slávia Filozof Bratislava 0:0 v poslednom kole súťaže.

## Konečná tabuľka

## Zápasy

**Poznámka:** modrá: víťazstvo domácich; žltá: remíza; červená: víťazstvo hostí

### 1. kolo
Zdroj.

### 2. kolo
Zdroj.

### 4. kolo
Zdroj.

### 5. kolo
Zdroj.

### 6. kolo
Zdroj.Zdroj.

### 8. kolo

Zdroj.

### 9. kolo

Zdroj.

### 12. kolo
Zdroj.

### 13. kolo
Zdroj.

### 14. kolo

Zdroj.

## Referencie

Kategória:Slovenská národná futbalová liga
Kategória:Ženský futbal na Slovensku
Kategória:Futbal v 1990
Kategória:Futbal v 1991
C10H10O6

Sumárny vzorec **C<sub>10</sub>H<sub>10</sub>O<sub>6</sub>** majú tieto chemické zlúčeniny:

* Kyselina chorizmová
* Kyselina izochorizmová
* Kyselina prefénová

CA10HA10O6
C10H12N4O5

Sumárny vzorec **C<sub>10</sub>H<sub>12</sub>N<sub>4</sub>O<sub>5</sub>** majú tieto chemické zlúčeniny:

* Deoxyxantozín
* Inozín

CA10HA12N4O5
C14H8O2

Sumárny vzorec **C<sub>14</sub>H<sub>8</sub>O<sub>2</sub>** majú tieto chemické zlúčeniny:

* Antrachinón
* Fenantrénchinón

CA14H8O2